ทั่วทุกภาคจะมีปริมาณฝนเพิ่มมากขึ้น ย้ำว่าฝนที่เกิดขึ้นเป็นฝนประจำฤดูไม่ใช่พายุใดๆ ทั้งสิ้น
ประเทศไทยทั่วทุกภาคจะมีปริมาณฝนเพิ่มมากขึ้น ย้ำว่าฝนที่เกิดขึ้นเป็นฝนประจำฤดูไม่ใช่พายุใดๆ ทั้งสิ้นนายภูเวียง ประคำมินทร์ อธิบดีกรมอุตุนิยมวิทยา เปิดเผยว่า สภาพอากาศในช่วงนี้ ประเทศไทย ตั้งแต่วันนี้ถึงวันที่ 15 กันยายน 2562 บริเวณพื้นที่ภาคเหนือ ภาคกลาง ภาคตะวันออกและภาคตะวันออกเฉียงเหนือ จะมีปริมาณฝนเพิ่มมากขึ้นและมีฝนตกหนักสะสมจากผลกระทบของลักษณะล่องมรสุมตะวันตกเฉียงใต้และหย่อมความกดอากาศต่ำจะเลื่อนลงมาจากที่สูงและจะมีคลื่นลมแรงด้วยเช่นกัน ซึ่งหลังจากวันที่ 15 - 18 กันยายน  2562 ลักษณะล่องความกดอากาศต่ำจะขยับลงอีก เนื่องจากได้รับอิทธิพลจากลมมรสุมตะวันตกเฉียงใต้ ที่พัดพาเอาความชื้นจากทะเลมาสู่ประเทศไทย ย้ำว่า ฝนที่เกิดขึ้นในขณะนี้เป็นลักษณะของฝนที่เกิดขึ้นประจำฤดู ไม่ใช่พายุใดๆ ทั้งสิ้น สำหรับภาคใต้ฝั่งตะวันตกจะได้รับอิทธิพลจากลมมรสุมตะวันตกเฉียงใต้เช่นกัน และมีฝนตกอยู่สม่ำเสมอ ร้อยละ 20-30 ของพื้นที่ โดยเฉพาะวันที่ 14-18 กันยายน 2562 จะมีฝนเพิ่มมากขึ้นอย่างต่อเนื่องและมีฝนตกหนักบบางแห่ง ส่วนกรุงเทพมหานครจะมีปริมาณฝนค่อนข้างน้อยร้อยละ 30-40 ของบางพื้นที่และตั้งแต่วันพรุ่งนี้เป็นต้นไปจะมีปริมาณฝนเพิ่มมากขึ้น สำหรับคลื่นลมในทะเลฝั่งอันดามันและอ่าวไทย มีคลื่นสูงประมาณ 2-3 เมตร ชาวเรือควรเดินเรือด้วยความระมัดระวังและควรตรวจสอบสภาพอากาศก่อนเดินเรือเพื่อความปลอดภัยอธิบดีกรมอุตุนิยมวิทยา กล่าวต่อว่า หากประชาชนมีข้อสงสัยเพิ่มเติม สามารถสอบถามได้ที่สายด่วน 1182 ได้ตลอด 24 ชั่วโมง